S-252/2014

Mál þetta, sem dómtekið var 30. maí síðastliðinn, var höfðað með ákæru lögreglustjórans á höfuðborgarsvæðinu, dagsettri 25. febrúar síðastliðinn, á hendur I-kk-þgf K-kk-þgf, kennitala 000000-0000, Austurtúni 3, Hólmavíkurhreppi, M-x-x H-kk-þgf W-x-x H-kk-þgf, kennitala 000000-0000, Laugavegi 72, 101 Reykjavík, og T-kk-þgf N-kk-þgf S-kk-þgf, kennitala 000000-0000, Andarhvarfi 5, 203 Kópavogi, „Fyrir eftirtalin fíkniefnalagabrot, nema annað sé tekið fram, framin árið 2013:

I.

Á hendur ákærðu öllum með því að hafa, sunnudaginn 13. september, að [...] í Kópavogi, haft í vörslum sínum að hluta til í sölu- og dreifingarskyni, 61 kannabisplöntu og hafa um nokkurt skeið fram til þess dags ræktað greindar plöntur. Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Á hendur ákærða I-kk-þgf K-kk-þgf:

1. Með því að hafa, sunnudaginn 13. september, að [...] í Reykjavík, haft í vörslum sínum að hluta til í sölu- og dreifingarskyni, 71,78 g af kannabislaufum og 83 kannabisplöntur og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. ......................

3. Með því að hafa, föstudaginn 8. nóvember 2013, að [...] í Kópavogi, haft í vörslum sínum 30 kannabisplöntur, 9,0 g af amfetamíni, 8,65 g af maríhúana, 0,48 g af tóbaksblönduðu kannabisefni, og 4 stykki MDMA, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Með því að hafa föstudaginn 13. desember 2013, að [...] í Kópavogi, haft í vörslum sínum 7 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Fyrir umferðarlagabrot með því að hafa laugardaginn 14. desember 2013, ekið

bifreiðinni AE-F78, sem var óvátryggð, eftir Tryggvagötu til vesturs að Geirsgötu í Reykjavík, sviptur ökurétti og óhæfur um að stjórna bifreiðinni örugglega vegna áhrifa ávana- og fíkniefna (tetrahýdrókannabínól 28 ng/ml í blóði), uns lögregla stöðvaði akstur hans.

Telst þetta varða við 1. mgr. 45. gr. a., 1. mgr. 48. gr. og 1. mgr. 93. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er krafist sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Einnig er krafist

upptöku á 181 kannabisplöntum, 421,92 g af kannabislaufum, 9,79 g af amfetamíni, 1,20 g af hassi, 19,42 g af maríhúana, 0,48 g af tóbaksblönduðu kannabisefni, 4 stykkjum MDMA og 15,11 g af kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 10 ml af stungulyfjum sem lagt var hald á í m. 007-2013-59229, með vísan til 3. mgr. 48. gr. lyfjalaga nr. 93/1994. Jafnframt er krafist upptöku á 14 gróðurhúsalömpum, 3 ræktunartjöldum, 5 loftsíum, 3 viftum, 7 straumbreytum, 3 ljósaperur, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.“

Undir rekstri málsins féll ákæruvaldið frá 2. lið í II. kafla ákæru.

Ákærði I-kk-nf hefur játað sök. Hann krefst vægustu refsingar. Aðrir ákærðu neita sök. Allir ákærðu krefjast þess að sakarkostnaður verði greiddur úr ríkissjóði, þar með talin málsvarnarlaun verjenda þeirra.

II

Með vísun til 3. mgr. 183. gr. laga nr. 88/2008 verða málavextir ekki reifaðir varðandi II. kafla ákæru heldur vísast um þá til ákærunnar.

Málavextir í I. kafla eru þeir að á þeim degi og þeim stað sem þar greinir handtók lögreglan ákærða T-kk-þf er hann kom út úr húsinu. Hann leyfði leit í því og þar fann lögreglan 61 kannabisplöntu eins og í ákæru greinir.

Ákærðu voru yfirheyrðir af lögreglu. Ákærði I-kk-nf viðurkenndi að hafa staðið að ræktuninni ásamt T-kk-þgf en ekki kvaðst hann vita fullt nafn hans. Einnig hefði H-kk-nf verið þátttakandi. Hann kvaðst ekki muna fullt nafn hans en hann héti erlendum nöfnum.

Ákærði T-kk-nf bar hjá lögreglu að hann og H-kk-nf hefðu verið saman um þessa ræktun. Hann kvaðst ekki vita hvað H-kk-nf héti fullu nafni en hann bæri erlend nöfn, bæði fyrir og eftir nafnið H-kk-nf.

Ákærði M-x-x H-kk-nf var yfirheyrður af lögreglu. Hann tjáði sig ekki um sakarefnið en kannaðist við að hafa verið með skráðan leigusamning fyrir húsnæðið sem nefnt er í ákæruliðnum.

Meðal gagna málsins er ótímabundinn húsaleigusamningur um húsnæðið að Flesjukór 20 milli leigusala og ákærða M-kk-ef H-kk-ef frá 16. júlí 2013.

II

Ákærði I-kk-nf kom fyrir dóm 11. apríl síðastliðinn og játaði sök eftir að fallið hafði verið frá 2. lið í II. kafla ákæru. Að öðru leyti kvaðst hann ekki ætla að tjá sig frekar en hann hafði gert með því að játa sök. Þá kvaðst ákærði ekki ætla að vera viðstaddur aðalmeðferð.

Undir ákærða var borin lögregluskýrsla, sem að framan greinir, sem hann gaf 14. september 2013 og varðar ákærulið I. Ákærði kvaðst hafa undirritað skýrsluna og væri hún rétt.

Ákærði M-x-x H-kk-nf neitaði sök við þingfestingu. Hann mætti ekki, hvorugan daginn sem aðalmeðferð var haldin, og gat verjandi hans engar upplýsingar gefið um hann eða ferðir hans.

Við aðalmeðferð bar ákærði T-kk-nf að hann hefði verið að kveikja á lömpum í [...] er hann var handtekinn þar 13. september 2013. Hann kvaðst hafa vitað að þarna var ræktað kannabis, en ekki kvaðst hann vita hver hefði staðið að ræktuninni. Honum hefði verið falið að kveikja á lömpunum en ekki vildi hann greina frá því hver hefði falið sér að gera það. Hann kvað sig og meðákærða M-x-x H-kk-þf vera góða vini en þeir töluðust þó lítið við í dag. Hann kvaðst lítið þekkja meðákærða I-kk-þf. Ekki kvaðst ákærði vita hver hefði leigt húsnæðið. Ákærði kannaðist við að hafa sagt við lögreglu að hann og meðákærði M-x-x H-kk-nf hefðu staðið saman að ræktuninni. Ákærði bar að meðákærði M-x-x H-kk-nf hefði verið í svipaðri stöðu og hann sjálfur. Honum hefði verið falið að mæta á staðinn og kveikja og slökkva á lömpunum. Ákærði kvaðst ekki hafa haft lykil að húsnæðinu heldur hefði hann þurft að sækja lykil í hvert sinn til ónefnds manns og skila honum á sama stað að notkun lokinni. Hið sama hefði meðákærði M-x-x H-kk-nf þurft að gera. Sem laun fyrir aðstoðina kvaðst ákærði hafa átt að fá eilítið af grasi. Þá hefði sér verið sagt að gera þetta og hefði hann ekki verið í aðstöðu til að neita, bæði vegna skulda og annars. Ákærði kvaðst aldrei hafa hitt meðákærða I-kk-þf en vita til þess að meðákærði M-x-x H-kk-nf hefði gert það. Ákærði neitaði að tjá sig um það hvort meðákærði M-x-x H-kk-nf hefði beðið hann um að aðstoða við kannabisræktunina. Hann kannaðist við að hafa lagt fram 75.000 krónur til greiðslu á húsaleigu að [...]. Greiðslan hefði runnið til meðákærða M-kk-ef H-kk-ef sem hefði greitt upphæðina til meðákærða I-kk-ef.

Rannsóknarlögreglumaður, sem fylgdist með húsinu að [...] og handtók þar ákærða T-kk-þf eins og lýst var, bar að tilkynning hefði borist um mannferðir við húsið. Hann kvað ákærða T-kk-þf hafa verið búinn að vera inni í húsinu í um það bil 15 mínútur þegar hann hefði komið út aftur. Lögreglumaðurinn kvað ákærða T-kk-þf hafa sagt að maður að nafni M-x-x H-kk-nf stæði að ræktuninni með sér. Að öðru leyti vísaði hann til skýrslu ákærða T-kk-ef þar sem hið sama hefði komið fram hjá ákærða og fram hefði komið í viðræðum við hann á vettvangi. Ákærði T-kk-nf hefði ekki minnst á aðra en nefndan meðákærða. Lögreglumaðurinn kvað vel hafa verið að ræktuninni staðið og nokkuð dýr útbúnaður hafi verið í húsinu. Hann kvað útilokað að um hafi verið að ræða ræktun til eigin nota. Þá hafi engin ummerki verið um að búið hafi verið í húsinu.

Annar rannsóknarlögreglumaður, sem tók skýrslur af ákærðu, staðfesti þær.

Leigusalinn og eigandinn að [...] kvaðst hafa gert leigusamning um húsið við ákærða M-x-x H-kk-þf sem hafi greitt leigu fyrir einn mánuð. Greiðslan hafi verið í peningum. Leigusalinn kvað ákærða og kærustu hans hafa leigt það og kvaðst hann ekki vita betur en að þau hafi ætlað að búa þarna. Ákærði hefði fengið lykla að húsnæðinu og ekki hafi annar en hann átt að hafa aðgang að húsnæðinu. Hann kvað ákærða ekki hafa greitt annað en leigu fyrir einn mánuð þrátt fyrir að annað hafi verið áskilið í samningnum. Leigusalinn kvaðst ekki þekkja til ákærða T-kk-ef.

IV

Ákærði I-kk-nf hefur játað sök og verður hann því sakfelldur samkvæmt ákærunni, en brot hans eru þar rétt færð til refsiákvæða.

Ákærði M-x-x H-kk-nf neitaði sök hjá lögreglu og eins fyrir dómi eins og rakið var. Samkvæmt leigusamningi tók hann húsnæðið, sem um getur í I. kafla ákæru, á leigu og leigusalinn bar að hann hefði greitt leiguna. Meðákærðu bera báðir um þátt ákærða í ræktuninni eins og rakið var. Vafalaust er að þeir eiga báðir við ákærða er þeir tala um H-kk-þf og H-kk-þf í lögregluskýrslu. Samkvæmt þessu telur dómurinn nægilega sannað að ákærði hafi gerst sekur um það sem honum er gefið að sök í ákærunni og er brot hans þar rétt fært til refsiákvæða.

Ákærði T-kk-nf neitaði sök en hann var handtekinn á vettvangi eins og lýst var. Eftir handtökuna bar hann um sinn þátt í ræktuninni hjá lögreglu eins og rakið var. Loks hafði meðákærði I-kk-nf borið um þátt hans hjá lögreglu. Samkvæmt þessu, og að öðru leyti með vísun til framburðar ákærða fyrir dómi, telur dómurinn sannað að hann hafi gerst sekur um það sem honum er gefið að sök í ákærunni og er brot hans þar rétt fært til refsiákvæða.

Ákærði I-kk-nf var sektaður og sviptur ökurétti 2012 fyrir ölvunarakstur. Hann var sama ár sektaður fyrir akstur undir áhrifum fíkniefna. Hann var sektaður fyrir brot gegn lögum um ávana- og fíkniefni 2013 og 15. janúar 2014 var hann sektaður og sviptur ökurétti í 2 ár frá 18. apríl 2015 fyrir réttindaleysi við akstur og akstur undir áhrifum fíkniefna. Refsing ákærða verður ákveðin samkvæmt 77. gr. almennra hegningarlaga auk þess sem honum verður dæmdur hegningarauki, sbr. 78. gr. sömu laga. Refsing ákærða er hæfilega ákveðin 6 mánaða fangelsi sem bundin skal skilorði eins og í dómsorði segir. Þá skal ákærði sviptur ökurétti í 12 mánuði frá 18. apríl 2017 að telja.

Ákærði M-x-x H-kk-nf var dæmdur í 15 mánaða fangelsi 2011 fyrir tilraun til brots gegn 173. gr. a almennra hegningaralaga. Honum var veitt reynslulausn úr fangelsi 25. október 2012 á 150 daga eftirstöðvum refsingar. Ákærði hefur nú rofið skilorð reynslulausnarinnar og verður hún tekin upp og dæmd með þessu máli, sbr. 1. mgr. 65. gr. laga nr. 49/2005. Refsing ákærða verður ákveðin samkvæmt 77. gr. almennra hegningarlaga og er hún hæfileg 8 mánaða fangelsi.

Ákærði T-kk-nf hefur fjórum sinnum verið sektaður fyrir brot gegn umferðarlögum. Refsing hans er hæfilega ákveðin 3 mánaða fangelsi er bundin skal skilorði eins og í dómsorði segir.

Fíkniefni og hlutir verða gerð upptæk eins og krafist er og nánar greinir í dómsorði.

Loks verða ákærðu dæmdir til að greiða sakarkostnað og málsvarnarlaun skipaðra verjenda sinna að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, I-kk-nf K-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í 12 mánuði frá 18. apríl 2017 að telja.

Ákærði, M-x-x H-kk-nf W-x-x H-kk-nf, sæti fangelsi í 8 mánuði.

Ákærði, T-kk-nf N-kk-nf S-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt er gert 181 kannabisplanta, 421,92 g af kannabislaufum, 9,79 g af amfetamíni, 1,20 g af hassi, 19,42 g af marijúana, 0,48 g af tóbaksblönduðu kannabisefni, 4 stykki MDMA, 15,11 g af kannabisplöntum, 10 ml af stungulyfjum, 14 gróðurhúsalampar, 3 ræktunartjöld, 5 loftsíur, 3 viftur, 7 straumbreytar og 3 ljósaperur.

Ákærði I-kk-nf greiði 414.178 krónur í sakarkostnað og málsvarnarlaun skipaðs verjanda síns, J-kk-ef E-kk-ef hrl., 251.000 krónur.

Ákærði M-x-x H-kk-nf greiði 97.303 krónur í sakarkostnað og málsvarnarlaun skipaðra verjenda sinna, P-kk-ef K-kk-ef hdl., 125.500 krónur og S-kk-ef K-kk-ef K-kk-ef hdl., 125.500 krónur.

Ákærði, T-kk-nf N-kk-nf S-kk-nf, greiði 72.023 krónur í sakarkostnað og málsvarnarlaun skipaðs verjanda síns, J-kk-ef B-kk-ef K-kk-ef hdl., 150.600 krónur.

A-kk-nf Í-kk-nf